Beste skool in Gauteng – Language Courses and Tests
Die Hoërskool Waterkloof is in Januarie 2018 deur die Gautengse Departement van Onderwys aangewys as Beste Akademiese Skool in Gauteng, asook die skool met die meeste leerders met universiteitstoelating. Baie geluk, Klofies!
LCaT was bevoorreg om aan hierdie uitnemende instansie 'n werkswinkel in akademiese geletterdheid aan te bied in 2017, so ook aan ander uitmuntende skole in Gauteng (Crawford College ) en die Vrystaat (Oranje en Eunice). Laasgenoemde is in 2016 aangewys as die top openbare skool in Suid-Afrika.
Vanjaar maak ons weer so by Waterkloof op 20 Maart en by Hoërskool Witteberg in Bethlehem op 26 Maart.
Ander vooruitstrewende skole: moenie wag nie – bespreek 'n werkswinkel voordat die jaar te vol loop. Sommige universiteitsfakulteite se aansoeke vir 2019 moet al vroeg-vroeg in wees. En die meeste vereis die aflê van 'n akademiese geletterdheidstoets vooraf. Moenie dat dié toets, met hul ongewone formaat, jul leerders uitboul nie. Besonderhede is beskikbaar by: The LCaT Academic Literacy Workshop.
Tagged: Afrikaans, AKG-werkswinkels, Hoërskool Waterkloof, Nasionale Normtoetse, NNT AKG-voorbereiding, NNT-voorbereiding